CELEX: 32016R2129
Language: hu
Date: 2016-12-05 00:00:00
Title: A Bizottság (EU) 2016/2129 végrehajtási rendelete (2016. december 5.) az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 1217/2009/EK tanácsi rendelet alkalmazására vonatkozó szabályok megállapításáról szóló (EU) 2015/220 végrehajtási rendelet módosításáról

6.12.2016   
            
            
               HU
            
            
               Az Európai Unió Hivatalos Lapja
            
            
               L 331/1
            
         A BIZOTTSÁG (EU) 2016/2129 VÉGREHAJTÁSI RENDELETE
   (2016. december 5.)
   az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 1217/2009/EK tanácsi rendelet alkalmazására vonatkozó szabályok megállapításáról szóló (EU) 2015/220 végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 2009. november 30-i 1217/2009/EK tanácsi rendeletre (1) és különösen annak 5. cikke (1) bekezdésének harmadik albekezdésére, 5a. cikke (2) és (4) bekezdésére, 5b. cikke (7) bekezdésére és 8. cikke (3) bekezdésének harmadik albekezdésére,
   mivel:
   
               (1)
            
            
               Az (EU) 2015/220 bizottsági végrehajtási rendelet (2) I. melléklete tagállamonként meghatározza a gazdasági méretre vonatkozó küszöbértéket. Tekintettel arra, hogy Bulgária és Ausztria mezőgazdasági struktúrájában növekszik a nagyobb mezőgazdasági üzemek jelentősége, ezekre az országokra vonatkozóan helyénvaló növelni az említett mellékletben meghatározott, a gazdasági méretre vonatkozó küszöbértéket.
            
         
               (2)
            
            
               Az (EU) 2015/220 végrehajtási rendelet II. melléklete meghatározza az adatszolgáltató üzemek számát tagállamonként és a mezőgazdasági számviteli információs hálózat (FADN) körzetei szerint. A bolgár mezőgazdaságban bekövetkezett szerkezetváltozás miatt helyénvaló ennek megfelelően kiigazítani az adatszolgáltató üzemeknek az említett mellékletben meghatározott körzetenkénti számát. A dán és az osztrák mezőgazdaságban bekövetkezett, a mezőgazdasági üzemek számának csökkenését eredményező szerkezetváltozás miatt az említett mellékletben helyénvaló ennek megfelelően csökkenteni az egyes tagállamokra vonatkozóan meghatározott adatszolgáltató üzemek számát.
            
         
               (3)
            
            
               Az e rendeletben előírt módosítások nyomán Bulgáriát, Dániát és Ausztriát fel kell szólítani a 2017. pénzügyi évre vonatkozó kiválasztási tervük felülvizsgálatára.
            
         
               (4)
            
            
               Az (EU) 2015/220 végrehajtási rendelet IV. mellékletének B. része meghatározza az 1166/2008/EK európai parlamenti és tanácsi rendeletben (3) említett gazdaságszerkezeti felmérés (összeírás) és az FADN adatszolgáltatási rovatai közötti megfeleléseket. Mivel a standard termelési értéket nem szükséges kiszámítani az „Egyéb nyulakra” vonatkozóan, az említett gazdaságszerkezeti felmérés (összeírás) és az FADN adatszolgáltatási rovatai közötti megfelelést ki kell igazítani az említett jellemző eltávolításával.
            
         
               (5)
            
            
               Az (EU) 2015/220 végrehajtási rendelet VI., VII. és VIII. melléklete meghatározza a standard termelési értékek meghatározására szolgáló számítás elvégzéséhez használandó módszert a jövedelemszerző tevékenységek jelentőségének megbecslésére, valamint a mezőgazdasági adatszolgáltatási űrlapok megjelenési formáját és felépítését. Az egyértelműség érdekében az említett mellékleteknek kiegészítő információkat és felvilágosítást kell nyújtania egyes útmutatások és meghatározások vonatkozásában.
            
         
               (6)
            
            
               Az (EU) 2015/220 végrehajtási rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a mezőgazdasági számviteli információs hálózat bizottságának véleményével,
            
         ELFOGADTA EZT A RENDELETET:
   1. cikk
   Az (EU) 2015/220 rendelet a következőképpen módosul:
   
               1.
            
            
               A 3. cikk (2) bekezdése a következő albekezdéssel egészül ki:
               „Bulgária, Dánia és Ausztria felülvizsgálja a 2017. pénzügyi évre vonatkozó kiválasztási tervét. Az említett pénzügyi évre vonatkozó felülvizsgált kiválasztási tervről 2017. március 31-ig értesítik a Bizottságot.”
            
         
               2.
            
            
               Az I., a II., a IV., a VI., a VII. és a VIII. melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet a 2017. pénzügyi évtől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 5-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 328., 2009.12.15., 27. o.
   
   
      (2)  A Bizottság (EU) 2015/220 végrehajtási rendelete (2015. február 3.) az Európai Unióban működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 1217/2009/EK tanácsi rendelet alkalmazására vonatkozó szabályok megállapításáról (HL L 46., 2015.2.19., 1. o.).
   
      (3)  Az Európai Parlament és a Tanács 1166/2008/EK rendelete (2008. november 19.) a gazdaságszerkezeti felmérésekről és a mezőgazdasági termelési módszereket vizsgáló felmérésről, valamint az 571/88/EGK tanácsi rendelet hatályon kívül helyezéséről (HL L 321., 2008.12.1., 14. o.).
   
      MELLÉKLET
      Az (EU) 2015/220 végrehajtási rendelet I., II., IV., VI., VII és VIII. melléklete a következőképpen módosul:
      
                  1.
               
               
                  Az I. melléklet a következőképpen módosul:
                  
                              a)
                           
                           
                              a Bulgáriára vonatkozó rész helyébe a következő szöveg lép:
                              
                                          „Bulgária
                                       
                                       
                                          4 000 ”
                                       
                                    
                        
                              b)
                           
                           
                              az Ausztriára vonatkozó rész helyébe a következő szöveg lép:
                              
                                          „Ausztria
                                       
                                       
                                          15 000 ”
                                       
                                    
                        
            
                  2.
               
               
                  A II. melléklet a következőképpen módosul:
                  
                              a)
                           
                           
                              a Bulgáriára vonatkozó rész helyébe a következő szöveg lép:
                              
                                           
                                       
                                       
                                          „BULGÁRIA
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Bulgária összesen
                                       
                                       
                                          2 202 ”
                                       
                                    
                        
                              b)
                           
                           
                              a Dániára vonatkozó rész helyébe a következő szöveg lép:
                              
                                          „370
                                       
                                       
                                          DÁNIA
                                       
                                       
                                          1 850 ”
                                       
                                    
                        
                              c)
                           
                           
                              az Ausztriára vonatkozó rész helyébe a következő szöveg lép:
                              
                                          „660
                                       
                                       
                                          AUSZTRIA
                                       
                                       
                                          1 800 ”
                                       
                                    
                        
            
                  3.
               
               
                  A IV. melléklet B. részében, a táblázatban a 3.06. pont helyébe a következő szöveg lép:
                  
                              „3.06.
                           
                           
                              C_6
                           
                           
                              Nyúl, tenyésznőstény
                           
                           
                              
                                          610.
                                       
                                       
                                          Nyulak, nőivarú tenyészállatok”
                                       
                                    
                        
            
                  4.
               
               
                  A VI. melléklet 2. szakasza b) pontja első franciabekezdésének utolsó mondata helyébe a következő szöveg lép:
                  „A kedvezőtlen adottságú, illetve a hátrányos természeti adottságú területek nem minősülnek földrajzi egységnek.”
               
            
                  5.
               
               
                  A VII. melléklet A. részében a harmadik bekezdés második mondata helyébe a következő szöveg lép:
                  „A borfeldolgozás és az olívaolaj-előállítás mezőgazdasági tevékenységnek minősül, amennyiben a vásárolt bor vagy olívaolaj aránya nem jelentős.”
               
            
                  6.
               
               
                  A VIII. melléklet D. táblázatában a 7020 kódra vonatkozó kategória leírásának helyébe a következő szöveg lép:
                  „Egyéb immateriális javak (például szoftverek, licenszdíjak stb.), amelyek nehezen megvásárolhatók vagy értékesíthetők. A rovatot ki kell tölteni, és a beírt összegek után a DY oszlopban meg kell állapítani az értékcsökkenést.”